CELEX: 62013TN0422
Language: da
Date: 2013-08-14 00:00:00
Title: Sag T-422/13: Sag anlagt den 14. august 2013 — CPME m.fl. mod Rådet

9.11.2013   
            
            
               DA
            
            
               Den Europæiske Unions Tidende
            
            
               C 325/34
            
         Sag anlagt den 14. august 2013 — CPME m.fl. mod Rådet
   (Sag T-422/13)
   2013/C 325/58
   Processprog: engelsk
   
      Parter
   
   
      Sagsøgere: Committee of Polyethylene Terephthalate (PET) Manufacturers in Europe (CPME) (Bruxelles, Belgien), Artenius España, SL (El Prat del Llobregat, Spanien), Cepsa Quimica, SA (Madrid, Spanien), Equipolymers Srl (Milano, Italien), Indorama Ventures Poland sp. z o.o. (Włocławek, Polen), Lotte Chemical UK Ltd (Newcastle upon Tyne, Det Forenede Kongerige), M&G Polimeri Italia SpA (Patrica, Italien), Novapet, SA (Zaragoza, Spanien), Ottana Polimeri Srl (Ottana, Italien), UAB Indorama Polymers Europe (Klaipėda, Litauen), UAB Neo Group (Rimkai, Litauen) og UAB Orion Global pet (Klaipėda) (ved advokat L. Ruessmann og solicitor J. Beck)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Sagen antages til realitetsbehandling, og der gives sagsøgerne medhold.
            
         
               —
            
            
               Rådets gennemførelsesforordning nr. 2013/226/EU (1) annulleres.
            
         
               —
            
            
               Rådet tilpligtes at betale erstatning til sagsøgerne.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne anført fire anbringender.
   
               1)
            
            
               Første anbringende om en tilsidesættelse af artikel 20, stk. 4 og 5, i Rådets forordning (EF) nr. 1225/2009 (2) (»grundforordningen«) og en tilsidesættelse af sagsøgernes ret til forsvar, idet Rådet ikke oplyste sagsøgerne om de faktiske omstændigheder og overvejelser, der førte til vedtagelsen af den anfægtede forordning, og ikke indrømmede en rimelig frist til at fremkomme med bemærkninger.
            
         
               2)
            
            
               Andet anbringende om, at Rådet udøvede et åbenbart urigtigt skøn med hensyn til de faktiske omstændigheder og tilsidesatte grundforordningens artikel 11, stk. 2, og artikel 21, stk. 1, ved vedtagelsen af den anfægtede forordning, navnlig da det i 17. og 23. betragtning til den anfægtede forordning konkluderede, at det er usandsynligt, at der igen vil blive forvoldt væsentlig skade, hvis foranstaltningerne bortfalder, og at det klart ikke er i EUs interesse at forsætte foranstaltningerne.
            
         
               3)
            
            
               Tredje anbringende om, at Rådet angiveligt begik en åbenbar og alvorlig tilsidesættelse af pligten til at udvise omhu og at følge god forvaltningsskik, idet det ikke oplyste sagsøgerne om de faktiske omstændigheder og overvejelser, der førte til vedtagelsen af den anfægtede forordning.
            
         
               4)
            
            
               Fjerde anbringende, der er fremført til støtte for erstatningskravet, om at Rådet handlede ulovligt ved at vedtage den anfægtede forordning, og dermed påførte sagsøgerne skade, som EU er ansvarlig for i henhold til artikel 340, stk. 2, TEUF.
            
         
      (1)  Rådets gennemførelsesforordning nr. 2013/226/EU af 21.5.2013 som forkaster forslag til Rådets gennemførelsesforordning om indførelse af en endelig antidumpingtold på importen af visse typer polyethylenterephthalat med oprindelse i Indien, Taiwan og Thailand efter en udløbsundersøgelse i henhold til artikel 11, stk. 2, i forordning (EF) nr. 1225/2009, og om afslutning af udløbsundersøgelsen vedrørende importen af visse typer polyethylenterephthalat med oprindelse i Indonesien og Malaysia, for så vidt som at forslaget indfører en endelig antidumpingtold på importen af visse typer polyethylenterephthalat med oprindelse i Indien, Taiwan og Thailand, EUT L 136, s. 12.
   
      (2)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab, EUT L 343, s. 51.